Sag om, hvorvidt selskabet NetApp med hjemsted i anden EU-medlemsstat er skattepligtig af udbytte udloddet af dansk datterselskab ("beneficial owner"), og om rentetilskrivning skal anerken... Vis mere
Ret: Højesteret (2. instans)
Faggruppe: Civilsag — Almindelig civil sag
Sagsemner: EU;
Skat;

Beneficial owner-sager  

Dom afsagt den 9. januar 2023

Sagerne 69/2021, 79/2021 og 70/2021

Skatteministeriet
mod
NetApp Denmark ApS

og

NetApp Denmark ApS
mod   
Skatteministeriet

og   

TDC A/S
mod
Skatteministeriet

Vurdering efter EU-direktiv og dobbeltbeskatningsoverenskomster af udbytter
udloddet til udenlandske moderselskaber

Sagerne angik navnlig, om NetApp Denmark ApS og TDC A/S havde pligt til at
indeholde udbytteskat af udlodninger til udenlandske moderselskaber. Sagerne
skulle bedømmes efter dan sk skattelovgivning, EU’s direktiv om en fælles
beskatningsordning for moder - og datterselskaber fra forskellige medlemsstater
samt dobbeltbeskatningsoverenskomster mellem Danmark og henholdsvis Cypern,
Luxembourg og USA.   

I dommen tog Højesteret stilling til, hvornår et udenlandsk moderselskab er
”retmæssig ejer” (”beneficial owner”) efter dobbeltbeskatningsoverenskomsterne,
og hvornår der foreligger retsmisbrug efter EU-direktivet. Højesteret foretog
herefter en konkret vurdering af de enkelte udlodninger.

Efter resultatet af disse vurderinger havde skattemyndighederne et krav mod
NetApp Denmark for ikke indeholdt udbytteskat. Højesteret fastslog, at kravet efter
opkrævningsloven skulle tillægges renter og rentes rente, uanset at NetApp
Denmark – som følge af, at selskabet fik medhold i Landsskatteretten og til dels i
landsretten – ikke havde haft mulighed for at deponere de omstridte beløb og
herved undgå forrentning, mens sagen verserede. Højesteret udtalte, at der er
anledning for lovgivningsmagten til at forholde sig til, om sådanne konsekvenser af
opkrævningsloven er ønskelige.